CELEX: E2011J0018
Language: hu
Date: 2012-09-28 00:00:00
Title: A Bíróság ítélete ( 2012. szeptember 28. ) az E-18/11. számú – Irish Bank Resolution Corporation Ltd kontra Kaupthing Bank hf. ügyben (A felügyeleti és bírósági megállapodás 34. cikke – Tanácsadó vélemény kérelmezéséről szóló határozat ellen benyújtott fellebbezés – Hitelintézetek reorganizációja és felszámolása – 2001/24/EK irányelv – Megfelelő értelmezés)

31.1.2013   
            
            
               HU
            
            
               Az Európai Unió Hivatalos Lapja
            
            
               C 29/6
            
         A BÍRÓSÁG ÍTÉLETE
   (2012. szeptember 28.)
   az E-18/11. számú
   Irish Bank Resolution Corporation Ltd kontra Kaupthing Bank hf. ügyben
   (A felügyeleti és bírósági megállapodás 34. cikke – Tanácsadó vélemény kérelmezéséről szóló határozat ellen benyújtott fellebbezés – Hitelintézetek reorganizációja és felszámolása – 2001/24/EK irányelv – Megfelelő értelmezés)
   2013/C 29/07
   Az E-18/11. számú, Irish Bank Resolution Corporation Ltd kontra Kaupthing Bank hf. ügyben, a Bírósághoz a Héraðsdómur Reykjavíkur (reykjavíki kerületi bíróság) által az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján, a hitelintézetek reorganizációjáról és felszámolásáról szóló, 2001. április 4-i 2001/24/EK európai parlamenti és tanácsi irányelv 14. cikkének értelmezésével kapcsolatban benyújtott KÉRELEM tárgyában a Carl Baudenbacher elnökből (előadó bíró), valamint Per Christiansen és Páll Hreinsson bírákból álló Bíróság 2012. szeptember 28-án ítéletet hozott, amelynek rendelkező része a következőképpen szól:
   
               1.
            
            
               Különböző nyelvi változatok közti eltérés esetén azt kell az EGT-jog rendelkezésének jelentését kifejező változatnak tekinteni, amely tükrözi az irányelvben előírt szabályok célját és általános rendszerét, valamint az EGT-jog általános alapelveit.
            
         
               2.
            
            
               A hitelintézetek reorganizációjáról és felszámolásáról szóló, 2001. április 4-i 2001/24/EK irányelv 14. cikkével ellentétes az a nemzeti jogszabály, amely a más EGT-tagállamban lakóhellyel, állandó tartózkodási hellyel vagy székhellyel rendelkező, ismert hitelezők felé irányuló, követelések benyújtására szóló felhívás közzétételét követően, abban az esetben is lehetővé teszi a be nem nyújtott követelések törlését, ha ezeket a hitelezőket nem értesítették egyedileg, és a nemzeti jogszabály előírja a követelés benyújtását annak elismerése céljából.
            
         
               3.
            
            
               Bár az EGT-megállapodás nem követeli meg, hogy egy irányelvnek az EGT-megállapodásba beemelt rendelkezése közvetlenül alkalmazandó legyen és elsőbbséget élvezzen azon nemzeti jogszabályhoz képest, amely nem ülteti át megfelelően a vonatkozó EGT-szabályt a nemzeti jogba, a nemzeti bíróság köteles a lehető legnagyobb mértékben biztosítani a szóban forgó irányelv céljának elérését, mégpedig a nemzeti jognak az EGT-jog rendelkezésével összhangban álló értelmezése révén.